Harald Reinkind (født 17. august 1992) er en norsk håndballspiller som spiller for THW Kiel. Han har gått på Norges Toppidrettsgymnas. Den tidligere Gneist- og Fyllingen-spilleren debuterte i eliteserien som 16-åring. Reinkind har spilt 80 kamper på aldersbestemte landslag for Norge og debuterte på Norges herrelandslag i håndball mot Tyskland 16. april 2011. Han spilte på Norges lag som tok sølv i VM 2019 og bronse i EM 2020.